Met 'n knippie sout : Pitkos vir die fynproewer: Sokkiejol !
Goeiemore uit 'n reënerige, maar warm Sydney. Net 'n kort inskrywing om almal wat nog nie daarvan gehoor het nie, in kennis te stel dat daar op 1 November 2008 vanaf 19h00 tot middernag 'n eg Suid Afrikaanse sokkiejol gaan plaasvind by die Ku-ring-gai Stadsaal ("Town Hall"), 1186 Pacific Highway in Pymble. Dit is deur die NG Kerk in Sydney ("Christian Reformed Church Sydney") gereël. Dit kos $15 per persoon, wat 'n boerewors rol insluit. Hier is 'n foto van die plek.
Hier is die nuusbrief met die advertensie.
Bring die kinders saam, want hulle is ook welkom en dis gratis vir kinders onder 12.
Kaartjies kan by Theresa Grobler (0421 509 635 selfoon of 9144 3208) verkry word en kaartjieverkope sluit 30 Oktober....dus om teleurstelling te voorkom...skrik betyds wakker!
Ons en al ons vriende gaan ook daar wees. (Toemaar Stefan, een van die dae kan julle een hou in Perth!) Bring jul eie drinkgoed. BYO - maar onthou HIER is die verkeerskonstabels BAIE STRENG en jy kan jou kosbare 12 punte sommer maklik verloor - en dan moet vroulief jou oral rondry vir 'n hele 3 maande.
Dan, as 'n bonus, word daar op dieselfde dag 'n "South African Fun Day" gehou om 12h00 by Thornleigh West Public School. Dit word deur Speakersbank Australia aangebied as vondsinsameling. Mens moet voor 20 Oktober bespreek en dit kos $45 per familie.
Daar gaan 'n eg Suid Afrikaanse buffet wees, waar jy kan kies uit Bobotie, Boerewors rol, Kaapse Malay Hoender, Melktert, Kaapse Brandewynterte assok KOEKSUSTERS !! As jy voor 1 Oktober bespreek kry jy 'n gratis glas wyn.
So, lyk my 1 November gaan 'n lekker feestelike dag wees.
Deur Heinrich Ferreira op Tuesday, September 23, 2008
Anonymous Sun Sep 28, 12:57:00 AM GMT+10
hoekom vier julle mense 'n SA dag? julle het dan die land afgesweer? integreer eerder 100% met julle nuwe Aussie-broers en susters?